Effektivisering af arbejdsgange 
Sagsfremstilling 
11.    Effektivisering af arbejdsgange  
                                                                                                                        Åbent 
Sagsnr.: 326-2014-87671       J.nr.: 00.01.00           Kirsten Klausen.: 326-2014-102577 
  
[adresse] 
I det vedtagne budget for 2014-2017 er det besluttet, at der fra og med 2015 skal ske effektiviseringer af 
arbejdsgangene for i alt 12 mio. kr.  Beslutningen lyder således:  
  
”På baggrund af mødet med medarbejdersiden i Hovedudvalget reduceres det udmeldte beløb. Derudover 
annulleres beløbet i 2014 således, at der gives tid og mulighed for at inddrage medarbejderne i, hvor og 
hvordan effektiviseringen kan fordeles. Det er bestemt, at plejen på vores plejecentre ikke er omfattet af 
effektiviseringen. En endelig udmøntningsplan skal være klar ultimo april 2014.” 
  
Der blev på denne baggrund igangsat en proces, hvor medarbejderne fik mulighed for at blive involveret i at pege på 
konkrete tiltag til effektiviseringer af arbejdsgangene. Inddragelsen af medarbejderne blev besluttet at ske via de 
lokale MED-udvalg. Det blev samtidigt præciseret, at hvis medarbejdersiden i det lokale medudvalg ikke ønsker at 
gå ind i en dialog omkring konkrete tiltag, var det lederens opgave at pege på konkrete tiltag.  
  
Direktionen opstillede en række forudsætninger for processen. Bl.a. at der ikke skete en reduktion i serviceniveauet 
for borgerne. Ligeledes skulle forslagene være umiddelbart realiserbare. Som det fremgår af beslutningen er 
plejecentrene fritaget, men ellers omfatter det alle andre driftsområder. De indkomne forslag er vedlagt som bilag.  
  
Nogle af forslagene kan umiddelbart realiseres. Det drejer sig bl.a. om forslag til omlægning af administrative 
opgaver eller til reduktion af brug af vikarer, som flere enheder foreslår. Her kan enhederne umiddelbart igangsætte 
tiltagene.  
  
I andre forslag er det svært at vurdere effektiviseringspotentialet. F.eks. forslaget om mindre transport. Det vil dog 
være et tiltag som enheden kan arbejde med, for at udmønte budgetreduktionen på 1 pct.  
  
Flere har udtrykt ønske om at beløbet tages fra rammebevillingen inden budgettet fordeles. 
   
Endelig er der enkelte medudvalg der har meldt tilbage, at de ikke mener sig i stand til eller ønsker at pege 
effektiviseringsforslag inden for deres område. Her bliver opgaven så at tilpasse det faktiske forbrug til den 
reducerede budgetramme.  
  
BEHANDLING 
Direktionen, Økonomiudvalg, Kommunalbestyrelse 
  
INDSTILLING 
Økonomi- og personaledirektøren indstiller:  
· at driftsbudgetterne i 2015 reduceres med 1 pct. på alle områder, bortset fra plejecentrene 
· at den enkelte partnerskabsholder sikrer udmøntningen indenfor eget område med udgangspunkt i medudvalgets 
forslag 
  
ØKONOMISKE KONSEKVENSER 
Driftsudgifterne reduceres med 12 mio. kr. fra og med 2015. 
Direktionens møde den 7. april 2014: 
Direktionen vedtog at anbefale økonomi- og personaledirektørens indstilling. 
Økonomiudvalgets møde den 23. april 2014: 
Økonomiudvalget vedtog at anbefale Direktionens indstilling. Økonomiudvalget udtrykte samtidig anerkendelse af 
MED-udvalgenes bidrag til processen og de konkrete forslag til effektiviseringer af arbejdsgange m.v. 
For så vidt angår de tværgående forslag anbefaler  Økonomiudvalget, at disse undersøges nærmere med henblik 
på at frigøre ressourcer til partnerskabsholderne på længere sigt. 
  
Paulina Ravn og Carsten Petersen, A, tog forbehold. 
Olfert Holst, Ø, stemte imod. 
  
Bilag 
  
  
  
  
  
Kommunalbestyrelsens møde den 30. april 2014: 
Kommunalbestyrelsen vedtog at godkende Økonomiudvalgets flertalsindstilling. 
17 medlemmer stemte for (V, O og B) 
9 medlemmer stemte imod (A, F og Ø). 
Mikkel Bach, O, deltog ikke i mødet. 
  
Socialdemokratiet (A) og Enhedslisten (Ø) stemte imod, da de er af den opfattelse at den bebudede 
effektivisering ikke kan opfattes som andet end yderligere en besparelse, der rammer kommunens ansatte. 
Besparelser presser personale / institutioner i en tid, hvor der i forvejen er et stort pres på kommunens 
medarbejdere. 
  
Effektiviseringer opnås gennem efteruddannelse, opkvalificeringer, kompetenceløft og større 
personalemæssig indflydelse, generelt gennem skabelse af et bedre arbejdsmiljø. 
Det handler om mindre kontrol og mere tillid og dermed mere effektive arbejdsgange. 
Efftektiviseringsforslag side 1-48.pdf 
326-2014-106287 
Efftektiviseringsforslag side 49-99.pdf 
326-2014-106288 
Efftektiviseringsforslag side 100-155.pdf 
326-2014-106291 
